
Ταύρος, 27 Οκτωβρίου 2026                                                                                                             
                                           
                                             ΠΡΟΣ
                                                 κ.κ. Συναδέλφους – Μέλη της Ενώσεως

                                                               
                             
ΠΡΟΣΚΛΗΣΗ
         Το Δ.Σ. της Ένωσης Δικαστικών Λειτουργών Στρατιωτικής Δικαιοσύνης σάς προσκαλεί το Σάββατο 28 Νοεμβρίου 2026 και ώρα 10:30 στην Ετήσια Γενική Συνέλευση, σύμφωνα και με τις διατάξεις του άρθρου 7 παρ. 2 εδ. α’ και 5 του Καταστατικού, η οποία θα πραγματοποιηθεί στην αίθουσα συνεδριάσεων του Στρατοδικείου Αθηνών και με θέματα Ημερήσιας Διάταξης: 
         1. Λογοδοσία διοικητικού συμβουλίου, επικύρωση απολογισμού προηγούμενου έτους και ψήφιση προϋπολογισμού του επόμενου.
         2. Λειτουργικά προβλήματα που προέκυψαν από την ενοποίηση των στρατιωτικών δικαστηρίων της Αθήνας και προτάσεις για την αντιμετώπισή τους.
         3. Σχεδιασμός των ενεργειών της Ένωσης έναντι της παρατεταμένης αδράνειας του κοινού νομοθέτη ως προς την έκδοση του εκτελεστικού νόμου του άρθρου 96 παρ. 5 του Συντάγματος. 
           Σε περίπτωση μη επίτευξης της προβλεπόμενης απαρτίας, η Γενική Συνέλευση θα συνέλθει αυτοδικαίως, στις 5 Δεκεμβρίου 2026, ημέρα Σάββατο και ώρα 10:30, στον ίδιο χώρο και με τα ίδια θέματα Ημερήσιας Διάταξης.
          Υπενθυμίζεται ότι, σύμφωνα με το Καταστατικό της Ένωσής μας, δικαίωμα ψήφου στις αποφάσεις της Γενικής Συνέλευσης έχουν τα μέλη που είναι ταμειακώς τακτοποιημένα. Παρακαλείσθε θερμά όπως τακτοποιήσετε εγκαίρως τυχόν ταμειακές εκκρεμότητες. Η κατάθεση της συνδρομής μπορεί να πραγματοποιηθεί στον λογαριασμό της Ένωσης στην Τράπεζα Πειραιώς (Δικαιούχος: Ένωση Δικαστικών Λειτουργών Στρατιωτικής Δικαιοσύνης, ΙΒΑΝ: GR 7601 7210 8000 5108 0827 29333, Αιτιολογία κατάθεσης: Ονοματεπώνυμο - Συνδρομή έτους 2026).
           Τέλος, εξετάζεται η δυνατότητα εξ αποστάσεως (διαδικτυακής) συμμετοχής των συναδέλφων στη Γενική Συνέλευση, για την οποία θα υπάρξει νεότερη ενημέρωση.
Με εκτίμηση,
Για το Διοικητικό Συμβούλιο
     
   Η ΠΡΟΕΔΡΟΣ                 	                       Ο ΓΕΝΙΚΟΣ ΓΡΑΜΜΑΤΕΑΣ

 Λεμονιά Γαλανοπούλου                                              Μάριος Λάμπρου
     Στρ. Δικαστής Β΄                                                      Στρ. Δικαστής Β΄

